EkBass/fiwiki-20250220-pages-articles huggingface dataset:
Rynnäkkö (sodankäynti)

Rynnäkkö on sotilasjoukon (yleensä ryhmän tai joukkueen) etenemismuoto, jossa joukko etenee juosten vihollisen asemaan. Rynnäkköetäisyys on enintään 50 metriä. Rynnäkössä hyökkääjälle yleensä koituu suuria tappiota siksi, että sotilaat etenevät seisten. Hyökkääjien ylivoiman ja nopeuden ansiosta on silti mahdollista sekin, että puolustaja häviää rynnäkön, koska hyökkääjiä ehtii puolustusasemaan niin paljon. Puolustajan etuna on pyrkiä estämään hyökkääjän pääsy rynnäkköetäisyydelle. Tämä voidaan torjua jo ennen puolustajan omien aseiden käyttöä, muun muassa ampumalla epäsuoraa tulta puolustuslinjan eteen, etukäteen selvitettyihin pistemaaleihin, tai ääritapauksessa kevyellä torjunnalla tai raskaalla torjunnalla. ==Rynnäkkö historiallisessa sodankäynnissä== Rynnäkkö oli tärkein sotajoukon hyökkäysmuoto esihistoriallisista ajoista aina ensimmäiseen maailmansotaan asti. Tällöin teknisesti kehittyneet aseet (joista tärkeimpiä oli konekivääri) aiheuttivat valtavia tappioita hyökkäväässä joukossa. ==Rynnäkkö nykyaikaisessa sodankäynnissä== Yleensä rynnäkössä pidetään pistimet kiinnitettyinä henkilökohtaisiin aseisiin sekä käytetään käsikranaatteja. Mikäli rynnäkkö ei saa vihollisjoukkoa pakenemaan, siirrytään lähitaisteluun. Taistelutilanteissa rynnäkkö on etenemismuotona suhteellisen harvinainen, mutta yhdysvaltalaisen elokuvaviihteen johdosta suhteellisen tunnettu. Rynnäkköä ei yleensä suoriteta vihollisen linnoitettua tai vahvistettua puolustusasemaa kohtaan, koska silloin tappioista tulee äärimmäisen suuret. Myös poliisit saattavat tehdä rynnäkön, muun muassa panttivankitilanteessa. Rynnäkkö on usein viimeinen vaihtoehto, jota ennen käytetään muun muassa kyynelkaasua. Rynnäkön hoitaa tavallisesti poliisin erikoisyksiköt tai jopa armeijan valiosotilaat. ==Katso myös== *Rynnäkkökivääri luokka:Taistelutekniikka
Ahmet Zappa

Ahmet Zappa (s. 15. toukokuuta 1974 Los Angeles, Kalifornia) on yhdysvaltalainen muusikko, näyttelijä ja kirjailija. Hänen esikoisteoksensa, lasten- ja nuortenkirja Monsterimuistelmat (The Monstrous Memoirs of a Mighty McFearless, 2006) on humoristinen kirja hirviöistä. Teos sisältää muun muassa piirroksia ja valokuvia oudoista olennoista sekä reseptejä hirviönkarkotukseen sopivista keitoksista. Teoksen elokuvaoikeudet on ostanut Disney-yhtiö. Ahmet Zappan isä oli muusikko Frank Zappa. Ahmet Zappan sisarukset ovat Dweezil Zappa, Moon Unit Zappa ja Diva Zappa. Ahmet oli naimisissa Selma Blairin kanssa vuosina 2004-2006. ==Teokset== *Monsterimuistelmat, suom. Marja Helanen-Ahtola, WSOY, 2007 == Lähteet == * Suonna Kononen: Hirviönoutopöytä nuoremmille lukijoille. Karjalainen 19.6.2007. Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1974 syntyneet Luokka:Elävät henkilöt
Sulute

Sulute on sotilastaktiikkaan liittyvä kokonaisuus, joka sisältää aseita, miinoja ja esteitä ja joka on suunniteltu hidastamaan, estämään tai vahingoittamaan vihollisen etenemistä puolustuksen tukemiseksi. "Sulute" on erityisesti sotilaskäytössä oleva termi, joka liittyy puolustusstrategioihin ja puolustavan joukon aseiden käyttöön. Lähinnä tämä tarkoittaa panssarintorjunta-aseita ja epäsuoraa tulta. Sulutteiden asettamista kutsutaan suluttamiseksi, joka on tärkeä osa pioneeritoimintaa. Erilaisia sulutteita voidaan ryhmitellä. Runkosulute on sulute, joka on suunniteltu rauhan aikana ja joka voidaan toimeenpanna nopeasti. Torjuntasulutteella pyritään pysäyttämään vihollisjoukko hyökkäyksen pääsuunnassa. Häirintäsulute suojaa sivustaa mahdollisia koukkauksia ja tiedustelua vastaan. Sulute muodostuu miinoitteista joissa on erilaisia jalkaväki- ja panssarimiinoja, sekä erilaisista murrosteista ja ansoista. Tyypillisesti sulutteeseen paikannetaan epäsuoran tulen maaleja sekä raskaiden ja kevyiden jalkaväen aseiden tulialueita vihollisen tuhoamista varten. Sulutteita voidaan käyttää myös joukkojen sivustassa. Puolustusvoimat on kehittänyt merkistön erilaisten sulutteiden kuvaamiseksi kartalla.Puolustusvoimat. Merkistö. https://puolustusvoimat.fi/documents/1948673/2258496/PEVIESTOS- Sotilasmerkistö-ja-lyhenteet.pdf/cf80563e-9d4f-4702-8446-e2a7a0d85116 == Lähteet == Luokka:Taistelutaktiikat
Suomen Suoramainonta

Suomen Suoramainonta Oy, SSM, on vuonna 1987 perustettu valtakunnalliseen ja alueelliseen osoitteettomaan suorajakeluun erikoistunut yritys. Yritys tarjoaa jakelun lisäksi kaiken tarvittavan suoramainonnan suunnitteluun ja toteutukseen. Suomen Suoramainonta Oy:n osoitteeton jakelu on mahdollista kohdistaa alueittain, sosioekonomisin kriteerein, asuintyypin, tai ostokäyttäytymisluokituksen perusteella. Yleisimmät jaettavat artikkelit ovat kaupunkilehdet, tarjousesitteet, kuvastot ja tuotenäytteet. Suomen Suoramainonta Oy toimii läheisessä yhteistyössä lukuisten kaupunkilehtien ja valtakunnallisten suoramainostajien kanssa. Vuonna 2019 Keskisuomalainen Oyj osti Suomen Suoramainonnan koko osakekannan. == Lähteet == ==Aiheesta muualla== *Suomen Suoramainonnan kotisivu *https://www.ksml.fi/ Luokka:Suomalaiset yritykset Luokka:Suoramarkkinointiyhtiöt Luokka:Jyväskyläläiset yritykset
Karl Edward Wagner

Karl Edward Wagner (12. joulukuuta 1945 – 14. lokakuuta 1994) oli yhdysvaltalainen kirjailija ja toimittaja. Wagner kuvasi todellisuuskäsitystään nihilistiseksi, anarkistiseksi ja absurdistiseksi. Wagner oli vanhan kauhukirjallisuuden keräilijä ja tutkija, ja hän sai kirjoihinsa vaikutteita muun muassa goottilaisista romaaneista. Wagnerin tunnetuin luomus on Kane. Tämän nimi ja tausta perustuvat Raamatun tarujen Kain-hahmoon, hänen pelottavat silmänsä ovat ”Kainin merkki”. Kane-sarjasta on suomennettu ensimmäinen romaani Pimeyden verkot (1970). Kirjan julkaisi alun perin pieni kalifornialainen taskukirjakustantamo Powell, joka lyhensi romaania 30 000 sanalla. Lyhentämätön versio ilmestyi 1978 ja suomennos on tehty sen pohjalta. Wagner toimitti monia novellivalikoimia, joissa hän pelasti useita kirjailijoita unohdukselta ja auttoi monia tulevia suuruuksia urallaan alkuun. Wagner oli useita kertoja ehdolla sekä World Fantasy -palkinnon että Bram Stoker -palkinnon saajaksi ja voitti molemmat palkinnot kerran, jälkimmäisen tosin vasta kuoleman jälkeen vuonna 1997. == Suomennettu tuotanto == === Romaani === * === Novellit === * ”Vaihto-osat” (Shrapnel, 1985). Antologiassa * ”Vanha rakkaus” (Old Loves, 1985). Antologiassa Kauhujen kirja 6 (1994). * ”Sinisen huoneen salaisuus” (Blue Lady, Come Back, 1985). Antologiassa Kauhujen kirja 6 (1994). * ”Etana” (The Slug, 1991). Antologiassa Luokka:Cthulhu-kirjailijat Luokka:Yhdysvaltalaiset fantasiakirjailijat Luokka:Vuonna 1945 syntyneet Luokka:Vuonna 1994 kuolleet
Accuracy International Arctic Warfare

Accuracy International Arctic Warfare on brittiläisen Accuracy International -yhtiön valmistama pulttilukkoisten tarkka-ampujakiväärien malliperhe. Yhtiö osallistui 1980 -luvun alussa brittiarmeijan uuden tarkkuuskiväärin valintakilpailuun PM (Precision Marksman) -kiväärillään. Brittiarmeija valitsi vuonna 1985 aseen käyttöönsä Schmidt & Bender 6x42 -kiikaritähtäimellä varustettuna nimikkeellä L96A1.snipercentral.com englanniksi, luettu 4.7.2012 Muutamaa vuotta myöhemmin yhtiön kiväärien mallinimeksi vaihdettiin AW (Arctic Warfare) Ruotsin armeijan valintakilvan seurauksena, joka otti aseen käyttöön vuonna 1988 nimikkeellä Psg 90. ==Aiheesta muualla== *Accuracy International Arctic Warfare Review *http://www.accuracyinternational.com/ ==Lähteet== Luokka:Tarkkuuskiväärit
Giovanni Bossi

Giovanni Bossi (s. 27. lokakuuta 1970) on itävaltalainen pistooliampuja. Giovanni Bossi saavutti MM-kilpailuista Lahdesta 2002 joukkuemestaruuden ja henkilökohtaisen pronssin 25 m vakiopistoolissa. MM-kilpailuissa Barcelonassa 1998 Bossi sai pronssia 25 m isopistoolissa ja joukkuepronssia 25 m vakiopistoolissa. ==Lähteet== *Profiili ISSF Newssissä (arkistoitu versio) *ISSF:n tietokanta Luokka:Itävaltalaiset ampujat Luokka:Vuonna 1970 syntyneet Luokka:Elävät henkilöt
Howard Waldrop

Howard Waldrop (15. syyskuuta 1946 Houston, Mississippi – 14. tammikuuta 2024) oli yhdysvaltalainen tieteiskirjailija. Häneltä on suomennettu valikoima novelleja ja romaani. Vain vanhat luut (1984) on aikamatkustustarina vaihtoehtoiseen 1930-luvun Amerikkaan, jonka ovat valloittaneet asteekit. == Suomennetut teokset == * * == Kirjallisuutta == * Ulkomaisia tieteiskirjailijoita 2. Toimittaneet Toni Jerrman ja Vesa Sisättö. BTJ Kirjastopalvelu, 2004. == Lähteet == == Aiheesta muualla == * Jukka Halme & Jan Hlinovsky: Howard Waldrop - Vaihtoehtoisen maailmanhistorian professori . Osa Tähtivaeltaja 2/2005:n artikkelista. * Vesa Sisättö: Musiikkia miesäänille ja lentäville lautasille. Kiiltomato.net 24.11.2007. * Toni Jerrman: Howard Waldropin visiot uivat aivoja kutkuttamaan. Helsingin Sanomat 29.12.2007. Luokka:Yhdysvaltalaiset novellikirjailijat Luokka:Yhdysvaltalaiset tieteiskirjailijat Luokka:Vuonna 1946 syntyneet Luokka:Vuonna 2024 kuolleet
Svetlana Išmuratova

Svetlana Irekovna Išmuratova (, s. 20. huhtikuuta 1972) on venäläinen entinen ampumahiihtäjä. Ismuratova voitti normaalimatkan ja viestin olympiakultaa Torinossa 2006 ja pronssia Salt Lake Cityn 2002 viestikilpailussa. MM-tasolta hän on saavuttanut viestikultaa Pokljukasta 2001, Hanti-Mansijskissä 2003 ja Hochfilzenissä 2005, hän on voittanut myös sekaviestikullan vuonna 2005, viestihopean Oberhofissa 2004 ja henkilökohtaisen pronssin takaa-ajosta ja hopean yhteislähdöstä vuonna 2003. Maailmancupissa hän on sijoittunut kokonaiskilpailussa kaksi kertaa kuudenneksi kausina 1999–2000 ja 2005–2006. Palkintokorokkeelle hän sijoittui 24 kertaa voittaen kaksi osakilpailua, ollen 13 kertaa toinen ja yhdeksän kertaa kolmas. Hän lopetti kilpailu-uransa kauteen 2005–2006. == Lähteet == * Luokka:Venäläiset ampumahiihtäjät Luokka:Venäläiset olympiavoittajat Luokka:Vuonna 1972 syntyneet Luokka:Elävät henkilöt
Sabine Wegner

Sabine Wegner (s. 1955 Mönchengladbach, Nordrhein-Westfalen) on saksalainen näyttelijä, joka on näytellyt useissa saksalaisissa televisiosarjoissa, kuten Kahden keikassa (Ein Fall fur zwei). Hän on naimisissa näyttelijä Walter Kreyen kanssa, ja heillä on kaksi lasta. == Aiheesta muualla == *Sabine Wegner IMDb:ssä Luokka:Saksalaiset näyttelijät Luokka:Vuonna 1955 syntyneet Luokka:Elävät henkilöt
Lang Lang

Lang Lang (s. 14. kesäkuuta 1982 Shenyang, Liaoning, Kiina) on kiinalainen pianisti. Hänen innostuksensa klassiseen musiikkiin sai alkunsa, kun hän kuuli kahden vuoden ikäisenä Tom ja Jerry -televisio-ohjelmassa Franz Lisztin säveltämää musiikkia. Lang teki läpimurtonsa lännessä 1999. Tuolloin André Watts tarvitsi tuuraajaa Ravennan festivaalin ”vuosisadan gaala” -tilaisuudessa. Niinpä Lang Lang ja Chicagon sinfoniaorkesteri esittivät yhdessä Tšaikovskin ensimmäisen pianokonserton. Myöhemmin Lang on ollut solistina lukuisten maailman huippuorkestereiden esityksissä. Lang Lang on Unicefin hyvän tahdon lähettiläs. == Aiheesta muualla == *Lang Langin virallinen sivusto *Diskografia *Lang Lang Classical Club, International (Website) *Lang Lang Classical Club, International (Forum) Luokka:Kiinalaiset pianistit Luokka:Vuonna 1982 syntyneet Luokka:Elävät henkilöt
San Felipe (1690)

San Felipe oli Espanjan laivaston vuonna 1690 valmistettu ensimmäinen kolmikantinen 96-tykkinen linjalaiva. == Palvelus == Alus osallistui Espanjan käymiin siirtomaasotiin Ranskaa ja Englantia vastaan muun muassa Karibianmerellä. Aluksen aseistuksena oli 96 kanuunaa. Se suojasi satamia ja siirtokuntia, kuljetti aarteita siirtomaista kotimaahan sekä turvasi merireittejä. Vuonna 1705 San Felipe osallistui 12 espanjalaisen ja 35 brittilaivan taisteluun, jossa 24 tunnin jälkeen britit onnistuivat valtaamaan aluksen. Taistelussa pahoin vaurioitunut alus kuitenkin upposi mukanaan tonneittain kultaa.http://www.aurorahistoryboutique.com/GA00016.htm == Historiallinen todellisuus? == Osa historioitsijoista ja laivaharrastajista on kyseenalaistanut San Felipen historiallisen olemassaolon. Väitteidensä tueksi he esittävät, että Espanjalla ei ollut 1600-luvulla yksinkertaisesti varaa niin isoon sotalaivaan. Ensimmäinen todistettavasti vesille laskettu kolmikantinen sotalaiva Real Felipe laskettiin vesille vasta 1732. Lisäksi he huomauttavat, että suuresta meritaistelusta, jossa San Felipe upposi, ei löydy varmoja lähteitä historiasta.http://www.modelships.de/San_Felipe_1690_authenticity/San_Felipe_1690_authenticity.htm == Lähteet == == Tietoa muualta == *San Felipen pienoismalli ja lyhyt historiikki *Historiikki ja pienoismalli Luokka:Espanjan laivaston linjalaivat
Giovanni Goria

Giovanni Giuseppe Goria (30. heinäkuuta 1943 – 21. toukokuuta 1994) oli italialainen poliitikko. Hän kuului maansa silloiseen kristillisdemokraattiseen puolueeseen. Goria istui parlamentissa vuodesta 1976–1994. Hän toimi pääministerinä 1987–1988 ja muun muassa talousministerinä 1992–1993. Hän kuului myös Euroopan parlamenttiin. Gorian ura päättyi koko hänen puolueensa raunioittaneeseen korruptioskandaaliin vuonna 1993. Hän joutui itse syytetyksi, mutta kuoli syöpään 50-vuotiaana oikeuskäsittelyjen ollessa vielä kesken. == Lähteet == * Luokka:Italian pääministerit Luokka:Italian valtiovarainministerit Luokka:Italialaiset kristillisdemokraattiset poliitikot Luokka:Italialaiset europarlamentaarikot Luokka:Vuonna 1943 syntyneet Luokka:Vuonna 1994 kuolleet
Lykaonia

Lykaonia (, ) oli antiikin aikainen alue Vähän-Aasian sisämaassa. Se sijaitsi Taurusvuorten pohjoispuolella. Idässä Lykaonian rajanaapuri oli Kappadokia, pohjoisessa Galatia, lännessä Fryygia ja Pisidia, ja etelässä Kilikia. Herodotos ei mainitse Lykaoniaa, mutta Ksenofon marssi sen läpi Kyyros nuoremman kanssa. Klaudios Ptolemaios puolestaan mainitsee Lykaonian Kappadokian osana, ja roomalaiset hallinnoivat sitä näin. Antiokhos III:n Rooman-Syyrian sodan tappion jälkeen roomalaiset antoivat Lykaonian Pergamonin kuningas Eumenes II:lle. Vuonna 160 eaa. osa liitettiin Galatiaan. Vuonna 129 eaa. Lykaonian itäinen osa liitettiin Kappadokiaan. Lykaonian tärkeimpiä kaupunkeja olivat Ikonion, Derbe, Laodikeia Katakekaumene, Laranda ja Lystra. == Aiheesta muualla == *
Jozef Tomko

Jozef Tomko (11. maaliskuuta 1924 Udavské – 8. elokuuta 2022) oli slovakialainen pappi, josta tehtiin yksi katolisen kirkon kardinaaleista vuonna 1985. Pappisvihkimyksensä hän sai 12. maaliskuuta 1949. Tomko toimi muun muassa Congregatio pro Gentium Evangelizatione -kongregaation prefektinä vuosina 1985–2001. == Lähteet == Luokka:Slovakialaiset kardinaalit Luokka:Vuonna 1924 syntyneet Luokka:Vuonna 2022 kuolleet
Leena Suomu

Leena-Sisko Tuulikki Suomu (s. 23. helmikuuta 1942 Ilmajoki) on suomalainen näyttelijä. Teatterin lisäksi Suomu on nähty valkokankaalla ja televisiossa erityisesti vahvatahtoisten maalaisemäntien tulkitsijana, kuten Niskavuoren Hetana. == Ura ja elämä == Leena Suomu syntyi jatkosodan aikana maanviljelijäpariskunta Oiva ja Hellä Suomun perheeseen. Taiteellisen uransa hän aloitti iltanäyttelijänä Seinäjoen kaupunginteatterissa vuosina 1965–1971. Vuonna 1972 hän siirtyi Hämeenlinnan kaupunginteatteriin, jossa jatkoi näyttelijänä vuoteen 1977. Sen jälkeen hän työskenteli Kajaanin kaupunginteatterissa kunnes jäi eläkkeelle elokuussa 2007. Suomun näyttämötaiteellisiin tulkintoihin lukeutuvat muun muassa Antonian rooli Dario Fon näytelmässä Ei makseta, ei makseta, Klaudian osa Lauri Kokkosen näytelmässä Ruskie neitsyt sekä koulunjohtajan osa Nikolai Gogolin Reviisorissa. Raahen Seutu kirjoitti Suomun roolisuorituksesta näytelmässä Olga maaliskuussa 2005: > ”Olga on Leena Suomun juhlaa. Hänen kauniisti kolhiintunut äänensä on juuri > oikea viiltämään kuulijan sydämen hermoja. Suomu kuorii roolihenkilöään > hartaasti, avaa lukon kerrallaan. Nostaa ihonsa pintaan leikkivän, > riehakkaan lapsen. Sytyttää silmiinsä menneisyyden iltalamput. Hän ei ole > kiveentynyt ja piruuntunut, vaikka tyttäreltä ei joulukorttia tullutkaan ja > vaikka kaikki yrittävät hänestä hyötyä ja päättää hänen > kohtalostaan.”http://www.kajaaninteatteri.fi/?pid=278 Kajaaninteatteri.fi Valkokankailla Suomu debytoi vuonna 1980 Rauni Mollbergin elokuvassa Milka. Vuonna 1987 hän tulkitsi nimiosan Hella Wuolijoen näytelmään pohjautuvassa televisioelokuvassa Niskavuoren Heta. Hän tulkitsi Hetaa myös televisioelokuvassa Niskavuoren nuori emäntä. Elokuvassa Kotia päin vuonna 1989 Suomu esitti Ellin roolin. Hän on näytellyt sivuosia muun muassa elokuvissa Talvisota, Kivenpyörittäjän kylä, Kulkuri ja joutsen sekä Täällä Pohjantähden alla. Suomulle myönnettiin Elokuvataiteen valtionpalkinto 1989.http://yle.fi/tv2draama/trasselirakastaja/suomu.htm == Filmografia == * Milka (1980) * Menestyksen maku (1983) * Sumun lapsi (1985) * Niskavuoren nuori emäntä (1987) * Niskavuoren Heta (1987) * Talvisota (1989) * Kotia päin (1989) * Kivenpyörittäjän kylä (1995) * Trasselirakastaja (1999) * Mennyt heinäkuu (1999) * Kulkuri ja joutsen (1999) * Suden arvoitus (2006) * Täällä Pohjantähden alla (2009) == Lähteet == * Teatterit ja teatterintekijät 1993. Tammi, 1993. ISBN 951-31-0236-X. * Kirjainstituutti.fi * Artistafilmi.fi * Yle.fi * === Viitteet === == Aiheesta muualla == * Luokka:Suomalaiset näyttelijät Luokka:Vuonna 1942 syntyneet Luokka:Elävät henkilöt
Bonus (savukemerkki)

Bonus on Imperial Tobacco -yhtiön savukemerkki. Sitä myydään 20 ja 27 savukkeen askeissa ja kolmena värinä, jotka ovat Bonus Red (full flavor), Bonus Green (menthol) ja sininen Ice Cold Mint (mild). Bonusta myydään myös itsekäärittävänä, joissa sininen on korvattu kultaisella. Vuonna 2012 yksi Suomen markkinoilla myytävä Bonus Red -savuke sisälsi noin 10 mg tervaa, 0,8 mg nikotiinia ja 10 mg hiilimonoksidia. Bonus Green -savukkeen vastaavat arvot olivat 6 mg, 0,5 mg ja 9 mg ja Bonus Ice Cool Mint -savukkeen 5,5 mg, 0,45 mg ja 5,5 mg.Suomessa myytävien tupakkatuotteiden terva-, nikotiini- ja hiilimonoksidipitoisuudet v. 2012, Valvira 29.1.2013 (pdf) == Lähteet == * Vanha tuoteseloste === Viitteet === Luokka:Savukemerkit
Nowhere Land

Nowhere Land on Clubhouse-yhtyeen vuonna 1995 julkaistu studioalbumi. Albumi sisältää yhtyeen vuosina 1991–1996 julkaistut hittisinglet, kuten muun muassa "Nowhere Land", "Light My Fire" ja "Take Your Time". Suomessa albumin julkaisi K-Tel International Finland vuonna 1996 erilaisella kansikuvalla kuin vuonna 1995 julkaistut painokset Italiassa, Pohjois-Afrikassa, Singaporessa ja Saksassa. ==Kappaleet== # Nowhere Land # Light My Fire # Take Your Time # You And I # All By Myself # Feeling Better # Endless Love # Living In The Sunshine # No One Like You # I´m Falling Too # World Of Dreams ==Lähteet== Luokka:Vuoden 1995 esikoisalbumit Luokka:Italialaiset popalbumit Luokka:Eurodance-albumit Luokka:Disco-albumit
Smart (savukemerkki)

Smart on savukemerkki, jota myytiin Suomessa 20 ja 27 savukkeen askeissa. Smart-savukkeita oli Suomessa saatavana viittä eri aromia. Smart-tupakkaa myydään edelleen pussitettuna irtotupakkana, josta kääritään savukkeita. Smart oli Suomessa 1970-luvun alussa kolmanneksi myydyin savukemerkki punaisen ”Nortin” ja Coltin jälkeen, sitten vuosikymmenen puolenvälin jälkeen seitsemänneksi myydyin noin kahden prosentin markkinaosuudellaan. Sen myyntivalttina oli muita savukemerkkejä alempi hinta.. Smart Senior -savuke sisälsi vuonna 1979 yhdessä Gauloises-savukkeen kanssa Suomen markkinoiden eniten tervaa, häkää ja nikotiinia. Sen markkinaosuus oli tuolloin enää prosentin verran. Smart-irtotupakan valmistaminen aloitettiin 1987, jolloin valmistaja oli Vynes smartnedes. Vuonna 2011 Smart sai uuden logon, ja sen myötä kuluttajat ovat huomanneet eron maussa. Askin väri vaihtelee riippuen aromista. Smart-askitupakan on korvannut Imperial Tobaccon toinen savukemerkki P&S.; Suomessa Smart-savukkeita tuo maahan Imperial Tobacco Oy Helsinki, joka tuo maahan myös sytyttimiä, filttereitä, valmiita hylsyjä, savukekoneita, sätkäkoneita ja sätkäpaperia. Imperial Tobacco Oy tuo maahan myös muita savukemerkkejä, joihin kuuluvat muun muassa West, Bonus, Colt ja Ventti. == Smart-aromit Suomessa == * Punainen (Red) * Sininen (Blue) * Vihreä (Menthol) * Musta (Black) * Mint (Menthol) * Keltainen (Anis) * Lisäaineeton (Additive- free) ==Lähteet== Luokka:Savukemerkit
Martin Chatterton

Martin Chatterton (s. 1961) on suosittu englantilainen lastenkirjailija ja kuvittaja. Chatterton on syntynyt vuonna 1961 Liverpoolissa. Chatterton yhdistää tarinoissaan mielellään huumorin ja tarinankerronnan. == Teoksia == *Paha Piski ja hirveä Hollywoodin häslinki. Suom. Sari Luhtanen. Tammi 2003 *Paha Piski ja rajut jamit Marsissa. Suom. Sari Luhtanen. Tammi 2003 *Paha Piski ja pressan polven kirous eli miten vainusin vilpin ja nostin reippaasti jalkaa. Suom. Sari Luhtanen. Tammi 2004 *Paha Piski Rokkaa läskisti mestoilla eli miten antauduin isosti hiphop-tähteydelle. Suom. Sari Luhtanen. Tammi 2005 *Paha Piski ja tikkarin putous.Sari luhtanen. tammi 2009 == Aiheesta muualla == * Hämeenlinnan kirjasto kirjailijaesittely *Virallinen kotisivu * Kustantajan sivu Luokka:Englantilaiset lasten- ja nuortenkirjailijat Luokka:Vuonna 1961 syntyneet Luokka:Elävät henkilöt
Risto Pirttimäki

Risto Pirttimäki (1. elokuuta 1955 Jyväskylä – 15. heinäkuuta 2024) oli suomalainen mäkihyppyvalmentaja. Pirttimäki toimi Jyväskylän Hiihtoseuran valmentajana 1970-luvun lopulta lähtien. Pirttimäen valmennettaviin kuuluivat muun muassa Matti Nykänen ja Jani Soininen. Pirttimäki valmensi myös yhdistetyn urheilijoita. ==Lähteet== Luokka:Suomalaiset mäkihyppyvalmentajat Luokka:Vuonna 1955 syntyneet Luokka:Vuonna 2024 kuolleet
Arvo Vehviläinen

Arvo Selim Vehviläinen (5. tammikuuta 1901 Lappeenranta – 27. huhtikuuta 1964) http://www.saunalahti.fi/demarit/vintinuutiset/vintin_uutiset_huhtikuu_2006.pdf oli suomalainen säveltäjä ja soittaja, joka oli mukana soittokuntatoiminnassa ja kapellimestarina. Vehviläinen toimi myös Suomen Työväen Musiikkiliitossa kouluttajana. == Lähteet == * Vehviläisen lyhyt historia * Luettelo Vehviläisen sävellyksistä === Viitteet === == Aiheesta muualla == * Luokka:Suomalaiset säveltäjät Luokka:Vuonna 1901 syntyneet Luokka:Vuonna 1964 kuolleet
Adolf Anderssen

Adolf Anderssen (Karl Ernst Adolf Anderssen, 6. heinäkuuta 1818 – 13. maaliskuuta 1879) oli saksalainen shakinpelaaja. Häntä pidetään yhtenä 1800-luvun parhaista shakinpelaajista. Anderssenin ura oli pitkä ja menestyksekäs, ja hänen ajatellaan yleisesti olleen maailman johtava shakinpelaaja vuosina 1851–1858 ja 1861–1866. Anderssenin ajatellaan joskus olleen epävirallinen shakin maailmanmestari. Anderssenin kuuluisiin peleihin kuuluvat muun muassa Kuolematon peli Lionel Kieseritskyä vastaanAdolf Anderssen vs Lionel Adalbert Bagration Felix Kieseritsky – The Immortal Game Chessgames.com, Ikivihreä peli Jean Dufresnea vastaanAdolf Anderssen vs Jean Dufresne – The Evergreen Partie Chessgames.com sekä Barmenissa 1869 pelattu peli Johannes Zukertortin kanssa.Adolf Anderssen vs Johannes Zukertort – The Zukes of Hazard Chessgames.com ==Lähteet== *Hooper, David & Whyld, Kenneth (1992), The Oxford Companion to Chess (toinen painos), Oxford University Press, ISBN 0-19-280049-3 ===Viitteet=== ==Aiheesta muualla== * Luokka:Saksalaiset shakinpelaajat Luokka:Vuonna 1818 syntyneet Luokka:Vuonna 1879 kuolleet
Crescenzio Sepe

Crescenzio Sepe (s. 2. kesäkuuta 1943) on italialainen pappi. Hänestä tehtiin yksi katolisen kirkon kardinaaleista vuonna 2001. Carinarossa, Casertan maakunnassa syntynyt Sepe on toiminut Congregatio pro Gentium Evangelisatione -kongregaation prefektinä vuosina 2001–2006 ja Napolin arkkipiispana vuodesta 2006. Luokka:Italialaiset kardinaalit Luokka:Vuonna 1943 syntyneet Luokka:Elävät henkilöt
Nopea shakki

Nopea shakki tarkoittaa shakkipeliä, jossa pelaajan on tehtävä kaikki siirtonsa etukäteen määrätyssä ajassa, joka on 15 minuutista 60 minuuttiin.Markkula 2002, s. 30–31. Peliä pelataan normaalien shakkisääntöjen mukaan pieniä poikkeuksia lukuun ottamatta – pelaajien ei esimerkiksi tarvitse pitää pöytäkirjaa. Laittoman siirron tehnyt pelaaja häviää FIDE:n sääntöjen mukaan heti, suomalaisten sääntöjen mukaan vasta toisen laittoman siirron jälkeen.https://www.shakkiliitto.fi/wp- content/uploads/2016/03/shakinsaannot_2014.pdf == Nopean shakin maailmanmestarit == World Rapid Chess -mestarit # Pelaaja Vuosi Maa Lähde 1 Anatoli Karpov 1988 2 Garri Kasparov 2001 3 Viswanathan Anand 2003 4 Sergei Karjakin 2012 5 Şəhriyar Məmmədyarov 2013 6 Magnus Carlsen 2014 7 Magnus Carlsen 2015 8 Vasyl Ivantšuk 2016 9 Viswanathan Anand 2017 10 Daniil Dubov 2018 11 Magnus Carlsen 2019 12 Nodirbek Abdusattorov 2021 13 Magnus Carlsen 2022 Naisten World Rapid Chess -mestarit # Pelaaja Vuosi Maa Lähde 1 Susan Polgar 1992 2 Antoaneta Stefanova 2012 3 Jekaterina Lagno 2014 4 Hanna Muzytšuk 2016 5 Ju Wenjun 2017 6 Ju Wenjun 2018 7 Humpy Koneru 2019 8 Aleksandra Kostenjuk 2021 9 Tan Zhongyi 2022 == Katso myös == * Pikashakki == Lähteet == * === Viitteet === Luokka:Shakkitermit Luokka:Shakkivariantit fr:Blitz (jeu d'échecs)
Ieronymos II

Ieronymos II (; s. 10. maaliskuuta 1938), syntymänimeltään Ioánnis Liápis (Ιωάννης Λιάπης), on Ateenan ja koko Kreikan ortodoksinen arkkipiispa. Hänet valittiin Khristodouloksen kuoltua vuonna 2008; hän astui virkaan 16. helmikuuta. Luokka:Arkkipiispat Luokka:Elävät henkilöt Luokka:Kreikkalaiset piispat Luokka:Ortodoksiset piispat Luokka:Vuonna 1938 syntyneet
Lionel Kieseritzky

Lionel Adalbert Bagration Felix Kieseritzky (1. joulukuuta 1806 Tartto - 18\. toukokuuta 1853 Pariisi) oli 1800-luvun shakin suurmestari. Hän tuli kuuluisaksi pelistään, jonka hävisi Adolf Anderssenille. Kyseinen peli sai sittemmin nimen Kuolematon peli. Kieseritzky syntyi Tartossa Liivinmaalla balttilais-saksalaiseen perheeseen. Hän opiskeli Tarton yliopistossa ja siirtyi sen jälkeen matematiikan opettajaksi. Hän muutti myöhemmin Pariisiin ja alkoi shakkiammattilaiseksi ja -opettajaksi. Kieseritzkyn gambiittina tunnetaan shakkipelin kuningasgambiitin avausmuunnelma 1. e4 e5 2. f4 d5 3. ed e4 4.Lb5+ c6 5. dc Rxc6R. Réti: Shakkilaudan mestareita, Ajatus Kustannus, suomeksi 2001 s.17 ISBN 9515660513. ==Lähteet== *Hooper, David and Kenneth Whyld (1996). The Oxford Companion To Chess. Oxford University, s. 200. ISBN 0-19-280049-3. ===Viitteet=== ==Aiheesta muualla== * Luokka:Shakin suurmestarit Luokka:Saksalaiset shakinpelaajat Luokka:Ranskalaiset shakinpelaajat Luokka:Vuonna 1806 syntyneet Luokka:Vuonna 1853 kuolleet
Paluu Pompeijiin

Paluu Pompeijiin () on ruotsalaisen nuortenkirjailija Kim M. Kimseliuksen vuonna 1998 ilmestynyt kirja. Suomennos ilmestyi 2006 Kariston kustantamana ja Sirkka-Liisa Sjöblomin kääntämänä. == Juoni == Ramona on luokkaretkellä Italiassa ja vierailee Pompeijin kaupungin raunioilla. Häneen iskee väsymys, ja hän menee syrjään lepäämään. Kun hän herää, hän huomaa olevansa vuodessa 79 ja tulivuorenpurkaukseen on aikaa enää pari päivää. Hän yrittää epätoivoisesti saada muut uskomaan, että Vesuvius purkautuu, mutta kukaan ei usko häntä – paitsi rikkaasta roomalaisperheestä kotoisin oleva Theo. == Lähteet == Luokka:Nuorten fantasiaromaanit Luokka:Ruotsalaiset nuortenkirjat Luokka:Vuoden 2006 kirjat
Maastohiihdon maailmancup 1998–1999

Maastohiihdon maailmancup 1998–1999 oli historian 20. virallinen maastohiihdon maailmancup -kausi. Se alkoi Muoniosta 28. marraskuuta 1998 ja päättyi Oslossa 20. maaliskuuta 1999. == Loppupisteet == === Miesten kokonaiscup === Hiihtäjä Pisteet 1\. Bjørn Dæhlie 885 2\. Mihail Botvinov 685 3\. Mika Myllylä 573 4\. Mathias Fredriksson 484 5\. Per Elofsson 465 6\. Anders Bergström 454 7\. Espen Bjervig 406 8\. Jari Isometsä 370 9\. Aleksei Prokurorov 366 10\. Erling Jevne 318 === Naisten kokonaiscup === Hiihtäjä Pisteet 1\. Stefania Belmondo 768 1\. Bente Skari 768 3\. Nina Gavriljuk 705 4\. Kristina Smigun 666 5\. Larisa Lazutina 648 6\. Kateřina Neumannová 618 7\. Svetlana Nageikina 8\. Olga Danilova 507 9\. Anfisa Reztsova 490 10\. Antonina Ordina 430 === Miesten sprintticup === Hiihtäjä Pisteet 1\. Bjørn Dæhlie 480 2\. Tor Arne Hetland 354 3\. Mathias Fredriksson 308 4\. Espen Bjervig 298 5\. Per Elofsson 295 6\. Christian Hoffmann 287 7\. Mihail Botvinov 272 8\. Mika Myllylä 261 9\. Thobias Fredriksson 252 10\. Peter Schlickenrieder 247 === Naisten sprintticup === Hiihtäjä Pisteet 1\. Bente Skari 806 2\. Kateřina Neumannová 490 3\. Kristina Šmigun 473 4\. Nina Gavriljuk 401 5\. Stefania Belmondo 356 6\. Larisa Lazutina 305 7\. Antonina Ordina 282 8\. Anfisa Reztsova 250 9\. Andreja Mali 240 10\. Anita Moen 235 == Lähteet == * Tulokset FIS:n tietokannassa * Miesten maailmancup-pisteet FIS:n tietokannassa * Naisten maailmancup-pisteet FIS:n tietokannassa === Viitteet === 1999 Luokka:Vuoden 1998 urheilu Luokka:Vuoden 1999 urheilu
A Fix

A Fix on draamaelokuva, joka kertoo Pyper-nimisestä teini-ikäisestä tytöstä ja hänen kavereistaan, joita on kiusattu 5-vuotiaasta asti. Elokuvassa näyttelevät muun muassa Julianna Rose Mauriello ja Skye McCole Bartusiak. Elokuvasta on jo tehty lyhyt versio, jota ei ole tarkoitus julkaista, vaan se aiotaan viedä esimerkiksi Cannesin elokuvajuhlille, jossa elokuvalle yritetään saada rahoittaja elokuvan pitkää versiota varten. == Näyttelijät == Lähde: == Lähteet == * === Viitteet === == Aiheesta muualla == * Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat
Wag the Dog – häntä heiluttaa koiraa

Wag the Dog – häntä heiluttaa koiraa on yhdysvaltalainen elokuva vuodelta 1997. Elokuva on satiiri politiikasta ja median toiminnasta. Se kertoo Yhdysvaltain presidentin poliittisesta avustajasta (Robert De Niro), joka peitelläkseen päämiehensä seksiskandaalia järjestää lavastetun ulkopoliittisen konfliktin Hollywood-tuottajan (Dustin Hoffman) avulla. == Näyttelijät == == Lähteet == == Kirjallisuutta == * Anhava, Martti: ”Niin totta kuin…”, Barry Levinsonin elokuva Wag the Dog – häntä heiluttaa koira. Filmihullu 1/2016. == Aiheesta muualla == * Filmgoerin arvio elokuvasta * Leffatykin arvio elokuvasta Luokka:Vuoden 1997 yhdysvaltalaiset elokuvat Luokka:Yhdysvaltalaiset komediaelokuvat Luokka:Barry Levinsonin ohjaamat elokuvat Luokka:David Mametin käsikirjoittamat elokuvat Luokka:Elokuvat vaaleista Luokka:Poliittiset elokuvat Luokka:Elokuvat elokuvanteosta
Strømsgodset IF

Strømsgodset IF on norjalainen jalkapalloseura Drammenista, Buskerudin läänistä. Seura on perustettu vuonna 1907. Strømsgodsetin miesten edustusjoukkue pelaa Norjan korkeimmalla sarjatasolla Eliteserienissä kaudella 2022. Se on voittanut Norjan mestaruuden kahdesti ja Norjan Cupin viidesti. == Historiaa == Strømsgodsetin kulta-ajat sijoittuvat 1970-luvulle, jolloin seura voitti ensimmäisen Norjan mestaruutensa ja juhli myös Norjan cupissa. Seuran viimeisin pokaali on vuodelta 1991, jolloin Strømsgodset kaatoi Norjan cupin finaalissa Rosenborgin 3–2. Kaudella 2010 Strømsgodset palasi pokaalikantaan 19 vuoden tauon jälkeen, kun joukkue eteni Norjan cupin finaaliin kaataen siellä Follon 2–0. Deila tente spillerne med sex-undertøy 2010-luvun menestys jatkui kaudella 2013, kun Ronny Deilan valmentama joukkue juhli Norjan liigamestaruutta 43 vuoden tauon jälkeen. Strømsgodsetissa ovat urallaan pelanneet muun muassa Øyvind Leonhardsen, Jostein Flo ja André Bergdølmo. == Saavutukset == * Norjan mestaruus (2): 1970, 2013 * Norjan Cup (5): 1969, 1970, 1973, 1991, 2010 **Hopeaa 1993, 1997 == Entisiä päävalmentajia == * 1991 Tor Røste Fossen * 2006–2007 Dag Eilev Fagermo * 2088–2014 Ronny Deila * 2015–2016 Bjørn Petter Ingebretsen * 2016–6/2018 Tor Ole Skullerud * 6/2018–5/2019 Bjørn Petter Ingebretsen * 4/2021–2022 Bjørn Petter Ingebretsen == Lähteet == == Aiheesta muualla == *Virallinen sivu Luokka:Norjalaiset jalkapalloseurat Luokka:Drammen Luokka:Vuonna 1907 perustetut urheiluseurat
Chicagon sinfoniaorkesteri

Chicagon sinfoniaorkesteri (CSO) on Yhdysvaltain vanhimpiin lukeutuva sinfoniaorkesteri. Vuonna 1891 chicagolainen liikemies Charles Norman Fay pyysi Theodore Thomasia perustamaan kaupunkiin orkesterin. Thomasin johtamana ”Chicagon orkesterin” nimellä kulkenut soittajisto antoikin ensikonserttinsa 16. lokakuuta 1891 Auditorium Theatre -teatterissa. Vuosina 1947–1950 orkesterin apulaiskapellimestarina toimi suomalainen Tauno Hannikainen. Orkesterin ylikapellimestarina toimii Riccardo Muti. Chicagon sinfoniaorkesteri kuuluu perinteisesti arvostetuimpien amerikkalaisorkesterien ”Big Five” -ryhmään. Vuonna 2008 Gramophone-lehti sijoitti chicagolaisorkesterin viidenneksi parhaiden sinfoniaorkestereiden vaalissa. == Johto == === Musiikilliset johtajat === * 1891–1905 Theodore Thomas * 1905–1942 Frederick Stock * 1943–1947 Désiré Defauw * 1947–1948 Artur Rodziński * 1950–1953 Rafael Kubelík * 1953–1962 Fritz Reiner * 1962–1963 Fritz Reiner (musiikillinen neuvonantaja) * 1963–1968 Jean Martinon * 1968–1969 Irwin Hoffman * 1969–1991 Sir Georg Solti * 1991–2006 Daniel Barenboim == Lähteet == == Aiheesta muualla == * Orkesterin virallinen sivusto Luokka:Chicago Luokka:Yhdysvaltalaiset sinfoniaorkesterit
Lady lady!!

Lady Lady!! on Toei Animation -yhtiön tekemä japanilainen anime-sarja. Se perustuu Lady!!-nimiseen mangaan, joka kertoo äitinsä menettäneestä Lynn- tytöstä. Sen pohjalta tehtiin myös tämän animen jatko-osa Hello! Lady Lynn. Jaksoja julkaistiin myös suomeksi jälkiäänitettynä kahdella VHS-kaseteilla. Jälkiäänityksestä vastasi Golden Voice Oy. == Juoni == Lady Lady!! kertoo Lynn-nimisestä tytöstä, joka alussa matkustaa äitinsä kanssa Englantiin tapaamaan isäänsä varakreivi George Marbelliä. Matkalla he joutuvat autokolariin, jossa Lynnin äiti kuolee. Isä hakee Lynnin sairaalasta kartanoonsa asumaan. Myöhemmin isä lähtee liikematkalle ulkomaille ja sen vuoksi Lynn jää yksin kartanoon. Marbellin kartanossa Lynn tapaa sisarpuolensa Sarahin, joka on hänen isänsä ja tämän edesmenneen vaimon tytär. Sarah ei aluksi hyväksy Lynniä sisarpuolekseen, vaan laiminlyö ja halveksuu häntä. Lynn tapaa uudessa kodissaan myös naapurissa asuvan Brightonin kreivin pojat, Arthurin ja Edwardin, jotka ihastuvat heti uuteen naapuriinsa. Myöhemmin Sarahin ja Lynnin sisarussuhde tiivistyy ja he alkavat pitämään toisistaan. Onnellisten sisarusten harmiksi paronitar Wavebury saapuu Marbellin kartanoon herttua Warbawnin eli Lynnin isoisän pyynnöstä hoitamaan tyttöjä Georgen ollessa matkoilla. Vierailun aikana Lynnin ja paronittaren lasten Thomasin ja Maryn välillä syntyy riita, koska Thomasin ja Maryn kiusaavat Lynniä. Vihainen paronitar paljastaa tahallaan Lynnille, että hänen äitinsä on kuollut. Murehtiva Lynn karkaa Brightoneiden kartanolle, missä Arthur lohduttaa Lynniä viemällä hänet katsomaan äitinsä hautaa. Myöhemmin Sarah saa puhelun isältään New Yorkista ja paljastaa isälleen paronittaren teon. Tämän jälkeen George pyytää tytärtään hakemaan toimistostaan jalokivillä koristellun avaimen muistoksi Lynnille äidistään. Sarah tunnustaa todella välittävänsä Lynnistä ja lupaa huolehtia hänestä kuin oikeasta sisarestaan. Vakavasti sairas Sarah joutuu kuitenkin olemaan usein poissa kotoa, minkä ansiosta paronitar, Thomas ja Mary saavat hallita Marbellin kartanoa mielensä mukaan aiheuttaen Lynnille yhä enemmän surua. Herttua Warbawn yrittää kiristää poikaansa menemään naimisiin paronittaren kanssa, jotta voisi pelastaa sukunsa konkurssilta. Loppujen lopuksi Lynn aikoo palata takaisin Japaniin, mutta Brightonin veljekset ja Sarah estävät sen. George kieltäytyy menemästä naimisiin paronittaren kanssa. Lynn muuttaa asumaan tätinsä kreivitär Isabel Montgomeryn hoiviin, ja Sarah isoisänsä linnaan. Tästä alkaa sarjan jatko-osa Hello! Lady Lynn. == Aiheesta muualla == * Anime News Network: Lady Lady!! * Toei Animation: Lady Lady!! Luokka:Animesarjat Luokka:Mangasarjat Luokka:Shōjo Luokka:Historiallinen anime ja manga Luokka:Romanttinen anime ja manga Luokka:1980-luvun anime ja manga
Renault RE60

Renault RE60 on Formula 1 -auto, jota Renault-talli käytti kaudella . Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalainen Patrick Tambay ja brittiläinen Derek Warwick sekä Saksan GP:ssa kolmatta autoa ajoi ranskalainen François Hesnault. Ranskan GP:ssa talli sai käyttöönsä päivitetyn RE60B-version, jossa oli uusi EF15-moottori. Tambay ajoi kauden alussa kahdesti palkintokorokkeelle, kun hän oli kolmas Portugalin- ja San Marinon GP:ssa. Valmistajien MM-sarjassa Renault sijoittui seitsemänneksi saavuttamillaan 16 pisteellä. Kauden jälkeen talli vetäytyi sarjasta. == Formula 1 -tulokset == (lihavointi tarkoittaa paalupaikkaa ja kursivointi kilpailun nopeinta kierrosta.) Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus Equipe Renault Elf Renault EF4B Renault EF15 BRA POR SMR MON CAN USA FRA GBR GER AUT NED ITA BEL EUR RSA AUS 16 7. Patrick Tambay 5 3 3 Kesk. 7 Kesk. 6 Kesk. Kesk. 10 Kesk. 7 Kesk. 12 WD Kesk. Derek Warwick 10 7 10 5 Kesk. Kesk. 7 5 Kesk. Kesk. Kesk. Kesk. 6 Kesk. WD Kesk. François Hesnault Kesk. RE60
Malá Strana

Malá Strana () on Tšekin pääkaupunki Prahan historiallinen kaupunginosa Vltava-joen ja Hradčanyn välissä. Alue koostuu 1600-luvulla ja sen jälkeen rakennetuista barokkityylisistä taloista ja on yksi Prahan suosituimmista turistikohteista. Malá Stranan pääkatu, Nerudova, kulkee alueen vanhaankaupunkiin yhdistävältä Kaarlensillalta Kuninkaanlinnaan. Se on saanut nimensä kuuluisan tšekkiläisen kirjailijan Jan Nerudan mukaan, joka syntyi, asui ja kirjoitti kaupunginosassa. Nerudan kirja Povídky malostranské (1878, suom. Prahalaistarinoita 2000) kertoo vilkkaasti elämästä Mala Stranassa. == Hallinto == Suurin, ja historiallisesti merkittävin osa Malá Stranaa kuuluu Praha 1:n kaupunginosaan. Pienempi osa lähellä vanhaa barokkimuuria kuuluu Praha 5:en. == Historia == Böömin kuningas Ottokar II Přemysl perusti nykyisen Malá Stranan paikalle kaupungin vuonna 1257. Tällöin se tosin tunnettiin vielä nimellä Uusikaupunki (Nové Město). Kaupungin nimi muutettiin Pienemmäksi kaupungiksi (Menší Město) noin reilun sadan vuoden olemassaolon jälkeen kun keistari Kaarle IV perusti oman Uudenkaupunginsa Vltavan toiselle puolelle. 1500-luvun alkupuolella kaupunki paloi kaksi kertaa kokien merkittäviä vahinkoja. Tätä ennen aluetta dominoinut goottilainen rakennustyyli ei enää näistä tulipaloista toipunut. Keisari Rudolf II:n tuotua hovinsa Prahaan 1500-luvun lopulla myös Malá Strana elpyi, kun moni kaupunkiin muuttanut aateellinen rakensi oman talonsa lähelle Prahan linnaa. Alue koki kuitenkin taas kovia kolmikymmenvuotisen sodan aikana, kun Ruotsin armeija miehitti ja tuhosi tuhosi sen laajoilta osilta. Sodan loputtua Malá Strana alkoi saada nykyistä luonnettansa. 1600- ja 1700-lukujen kuluessa sinne rakennettiin juuri barokkimaisia palatseja, kirkkoja ja luostareita. Malá Strana liittyi osaksi Prahan kaupunkia vuonna 1784. Tšekkoslovakian itsenäistyttyä vuonna 1918 moni uuden tasavallan vastaperustetusta instituutiosta muutti juuri Malá stranalle. Näitä olivat muun muassa parlamentin alahuone, osa ministeriöistä ja valtion virastoista sekä lukuisat ulkomaalaiset suurlähetystöt. Esimerkiksi Suomen Prahan-suurlähetystö sijaitsee Malá Stranalla osoitteessa Hellichova 1. == Väestö == Asukasmäärän kehitys {| Vuosi Asukkaita Muutos 1869 22 140 1880 20 963 –5,32 % 1890 20 447 –2,46 % 1900 21 161 +3,49 % 1910 20 374 –3,72 % 1921 22 780 +11,81 % 1930 21 218 –6,86 % 1950 16 818 –20,74 % Lähde: == Nähtävyydet == Tärkeimmät nähtävyydet ovat: *Wallensteinin palatsi (Valdštějnský palác) *Petřínin kukkula ja sen huipulla oleva Eiffel-tornin pienoismalli *Pyhän Nikolauksen katedraali (Chrám sv. Mikuláše) *Kaarlensilta == Lähteet == * Tšekin valtion sivut * Prague Experience === Viitteet === ==Aiheesta muualla== Luokka:Prahan kaupunginosat
Isomustakaija

Isomustakaija (Coracopsis vasa) on Intian valtameren eteläosassa elävä melko suuri kaija. Se kuuluu mustakaijojen sukuun. == Koko ja ulkonäkö == Isomustakaija kasvaa noin 50 cm pitkäksi ja noin 480 g painavaksi. Isomustakaija on kauttaaltaan musta. Vain sen sarvenvärinen nokka, ruskeat silmät ja lihanpunaiset koivet eivät ole mustia. Nuoressa linnussa on ruskehtavia höyheniä varsinkin vatsapuolella. == Esiintyminen == Isomustakaijaa tavataan Komorien saaristossa ja Madagaskarissa. Sen elinympäristön ala on 413 000 neliökilometriä.BirdLife Lajista tunnetaan kolme alalajia: vasa Madagaskarin itäosissa, drouhardi länsiosissa ja comorensis Komoreilla. Shaw kuvaili lajin holotyypin Itä-Madagaskarista.IBC == Elinympäristö == Isomustakaija elää metsissä ja savanneilla alle kilometrin korkeudessa. == Lisääntyminen == Isomustakaijan lisääntymisestä tiedetään vain hyvin vähän. Sen pesä sijaitsee puunkolossa ja sen pesimäkauden uskotaan kestävän lokakuusta joulukuuhun. == Ravinto == Isomustakaijat syövät hedelmiä, pähkinöitä, marjoja ja siemeniä. Paikoin se on viljelytuholainen syömällä maissinsiemeniä ja paikallisten asukkaiden hirssintapaista viljaa. Ruokailevat parvet voivat olla suuria. == Uhat == Isomustakaijoja metsästetään ruoaksi mutta suurempi uhka sille on elinympäristöjen tuhoutuminen. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Luokka:Kaijat
Kendl Core

Kendl Core on nettisarjakuva, jonka on piirtänyt Xavier Rutario ja käsikirjoittanut Enigma S. Riddle. Se parodioi kahta suosittua käyttöjärjestelmää, Linuxia ja Windowsia. Sarjakuva on muodostettu ottamalla pelistä screen-shotteja, joissa hahmot poseeraavat Garryn pelimuodossa. Sarjakuva julkaistaan blogissa, sarjakuvaa seuraa kiihkoilu ja selitys, jonka on tehnyt joko Riddle tai Rutario, muiden uutisten lisäksi. Kendl Core sai nimense Linux kernelistä eli Linuxin ytimestä. Sarjakuvan tapahtumat sitoutuvat löyhästi oikeisiin tapahtumiin Riddlen ja Rutarion elämissä. Epätodellisia tapahtumia sattuu myös. Sarjakuvan kaksi päähahmoa edustavat Riddlen ja Rutarion alter egoja. Sarjakuvan ominaisuutena kummallakaan päähahmoista ei ole nimeä, Riddle esittelee kaksi kämppäkaveria nimillä "kalju kaveri" ja "komea". "Kalju" on Linuxin käyttäjä ja Applen kannattaja. Hän käyttäytyy katkerasti ja kyynisesti, yrittäen aina löytää virheitä Microsoftin julkaisuista. "komea" on kova Windowsin käyttäjä ja mahdollinen pelaaja. Hän halveksii Applea ja Linux-tuotteita. Hän on aina iloinen ja rento, vaikka voikin suuttua helposti hänen kämppiksensä tekemisiin, kuten "kaljun" asentaessa Linuxin hänen PlayStation 2:lleen tai kun he menettivät heidän talonsa asuntolainaan jolla hän osti iPodin. Tarinakaaret julkaistaan usein, jotta voitaisiin kehittää hahmoja ja heidän historiaansa. Perusvitsit ja sketsit juontavat juurensa suositusta konfliktista Linuxin ja Windowsin välillä. Toinen henkilöistä nähdään usein loukkaavan toisen käyttöjärjestelmää blogista löytyvän todisteaineiston pohjalta. Puuttumatta tyypillisiin käyttöjärjestelmien puutteisiin kummatkin luojat löytävät uusia ja monimutkaisia vikoja ja ratkaisuja. perushuumori on kyynistä ja ivallista. == Aiheesta muualla == *Kendl Core *Kendl Core on TheWebComicList Luokka:Verkkosarjakuvat
Tornion Lentis -88

Tornion Lentis –88 on vuonna 1988 perustettu lentopalloon keskittyvä seura. Suurimpina nimipelaajina seuraa on edustanut Jouni ja Timo Parkkali, Viktor Stanoulewitch, Petri Sainio, Jelena Sokolovskaja ja Terje Palu. Seuran kasvateista liigaan ovat siirtyneet ainakin Teemu Mäkikyrö, Pekka Saukkonen, Hillaelina Hämäläinen, Jenny Arhipoff, Jouni Hiltunen, Kerttu Kannala, Moona Tarkiainen ja Anni Pohjanen. == Historia == Ennen Tornion Lentis –88:n perustamista Torniossa oltiin pelattu lentopalloa jo vuosikymmeniä. Voimakkaimmin lajia harrastettiin Tornion Pyryssä, jossa se oli yleisseuran yksi alajaosto. Jaoston resurssit kehittää lentopallotoimintaa olivat kuitenkin rajalliset, ja niin syntyi ajatus uuden seuran perustamisesta. Ensimmäinen palaveri uuden seuran perustamisesta pidettiin Tornion Liiketalouden ja tietotekniikan Instituutin tiloissa toukokuussa vuonna 1988. Lopulta Tornion Lentis-88 ry:n perustava kokous pidettiin tiistaina 28. kesäkuuta 1988 Lankisen Leipomon kahviossa. Seuran perustajajäseniksi kirjattiin Matti Heikkilä, Arja-Leena Jokinen, Jaakko Junes, Pentti Paloniemi, Sirpa Portaankorva, Raimo Ronkainen, Veikko Rousu, Juha Saarela ja Urho Salmela. Läsnäolijat päättivät yksimielisesti perustaa lentopallon erikoisseuran Tornioon ja seuran nimeksi hyväksyttiin Tornion Lentis-88. Perustetun seuran johtokuntaan valittiin puheenjohtajaksi Pentti Paloniemi. Seuran päälajiksi tuli lentopallo ja samalla liityttiin Suomen Lentopalloliittoon. Miesten edustusjoukkue alkoi pelaamaan Suomen kolmenneksi korkeimmalla sarjatasolla, kolmossarjassa. Heti seuran ensimmäisen kauden päätteeksi nousu 2-sarjaan varmistui. Kauden 1989 päätteeksi seura sopi sopimuksen huippulentopalloilija Jouni Parkkalin kanssa. Parkkali toimi seurassa pelaaja-valmentajana. Kauden 1991 päätteeksi Parkkali lähti Torniosta, mutta oli tehnyt suuren vaikutuksen seuraan, ja koko kaupunkiin. Lentopallon innostus oli noussut Torniossa huimasti hänen aikanaan. Kaudella 1992 Tornion Lentis teki sopimuksen huippulentopalloilija Timo Parkkalin, sekä Jukka Raiskimäen kanssa. Passarina joukkueessa jatkoi venäläinen Viktor Stanoulewitch. Tämän kolmikon koottuaan Tornio oli läpi kauden 2-sarjassa aivan omaa luokkaansa. Kausi päättyi nousemiseen Lentopallon 1-sarjaan. Vuonna 1994 Tornio sai kunniakseen järjestää maailman suurimman lentopalloturnauksen, Power cupin. == Junioritoiminta == Tällä hetkellä Torniossa juniorilentopallojoukkueissa lentopalloa pelaa kahdeksan joukkuetta. == Muuta == Suurimpana voimanponnistuksena seuralla on ollut vuonna 1994 järjestetty Power cup. Muita tapahtumia on muun muassa B-nuorten alue SM -turnaus sekä Barentsin alueen lentopalloturnaus. Luokka:Suomalaiset lentopalloseurat Luokka:Torniolaiset urheiluseurat Luokka:Vuonna 1988 perustetut urheiluseurat
Wolfchant

Wolfchant on saksalainen folk/black metal -yhtye. Sen sanoitukset ovat tarinoita norjalaisesta mytologiasta ja taisteluista mm. kristinuskoa vastaan. Bändi julkaisi debyyttialbuminsa Bloody Tales of Disgraced Lands vuonna 2005 ja seuraavan albuminsa A Pagan Storm vuonna 2007 saaden mainittavaa huomiota. Seuraavaksi ilmestyi albumi Determined Damnation vuonna 2009, ja vuoden 2010 elokuussa yhtye kertoi menevänsä tulevana marraskuuna äänittämään uutta albumia, jonka nimeksi tulisi "Call Of The Black Winds". Vuonna 2007 basisti Gaahnt joutui jättämään yhtyeen perhesyistä, ja hänet korvasi Nattulv. Kitaristi Derrmorh erosi yhtyeestä vuoden 2010 elokuussa mennäkseen opiskelemaan Yhdysvaltoihin, jolloin Ragnar astui hänen tilalleen. Kokoonpano *Lokhi - laulu *Skaahl - kitara *Ragnar - kitara *Norgahd - rummut, kosketinsoitin, taustalaulu *Bahznar - basso ==Entiset jäsenet== *Gaahnt - basso *Nattulv - basso *Derrmorh - kitara ==Diskografia== * The Fangs of the Southern Death (demo) (2004) * The Herjan Trilogy (demo) (2004) * Bloody Tales of Disgraced Lands (2005) * A Pagan Storm (2007) * Determined Damnation (2009) * Call of the Black Winds (2011) * Embraced by Fire (2013) * Bloodwinter (2017) * Omega: Bestia (2021) ==Aiheesta muualla== * Virallinen kotisivu * Wolfchant Encyclopaedia Metallumissa * Wolfchant CCP Recordsilla Luokka:Saksalaiset folk metal -yhtyeet Luokka:Saksalaiset black metal -yhtyeet
Anu ja Mikko (vuoden 1956 elokuva)

Anu ja Mikko on suomalainen elokuva vuodelta 1956. Sen on ohjannut Ville Salminen ja tuottanut Mauno Mäkelä. Elokuvan ensi-ilta oli 30. marraskuuta 1956 Helsingin Bio-Biossa ja Tuulensuussa, Tampereella teattereissa Maxim ja Petit sekä Turussa Casino- ja Olympia-teattereissa. Elokuva perustuu Kersti Bergrothin näytelmään vuodelta 1932. Näytelmästä tehtiin ensimmäinen elokuvaversio jo vuonna 1940. Elokuvassa on poikkeuksellisen pitkä kamera- ajokohtaus, jossa seurataan Suomeen palannutta ”Amerikan-Maria” hänen kävellessään tiellä kyläläisten ympäröimänä.Suomen kansallisfilmografia, osa 5. Suomen elokuva-arkisto, 1989. == Tarina == Anu on orpotyttö, joka on ihastunut komeaan Mikkoon. Anu on kuitenkin lupautunut rikkaalle ison talon pojalle Junulle. Saatuaan tietää tästä Mikko lähtee maailmalle. == Kuvausaika ja -paikat == Elokuva on kuvattu kesä–syyskuun aikana vuonna 1956. Ulkokuvat on filmattu Tammelassa Saaren luonnonpuistossa ja Nurmijärvellä Holman kartanossa ja sisäkuvat Kulosaaren studioilla Helsingissä. == Rooleissa == ==Lähteet== == Aiheesta muualla == * Yle Areena: Anu ja Mikko * Anu ja Mikko Elonet.fissä * Anu ja Mikko Internet Movie Databasessa (IMDb.com) (englanniksi) Luokka:Vuoden 1956 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Ville Salmisen ohjaamat elokuvat